|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ministru kabineta noteikumu projekta**  **„Noteikumi par brīvprātīgā darba veicēja veselības un dzīvības apdrošināšanu pret nelaimes gadījumiem brīvprātīgā darba veikšanas laikā”**  **sākotnējās ietekmes novērtējuma ziņojums (anotācija)**   |  |  |  |  | | --- | --- | --- | --- | | **I. Tiesību akta projekta izstrādes nepieciešamība** | | | | | 1. | Pamatojums | | Noteikumu projekta “Noteikumi par brīvprātīgā darba veicēja veselības un dzīvības apdrošināšanu pret nelaimes gadījumiem brīvprātīgā darba veikšanas laikā” (turpmāk – noteikumu projekts) izstrādes pamatojums ir Brīvprātīgā darba likuma 9.panta otrā daļa un Ministru prezidentes L.Straujumas 2015.gada 15.jūlija rezolūcija Nr.12/2015-JUR-105, kurā Labklājības ministrijai uzdots līdz 2015.gada 1.decembrim sagatavot un noteiktā kārtībā iesniegt Ministru kabinetā Brīvprātīgā darba likuma 9.panta otrajā daļā minētā tiesību aktu projektu, attiecīgi nodrošinot Ministru kabinetam dotā uzdevuma izpildi. | | 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | 2015.gada 18.jūnijā brīvprātīgā darba regulējumam Saeima pieņēma Brīvprātīgā darba likumu (turpmāk – likums), kas stāsies spēkā 2016.gada 1.janvārī. Likumu bija nepieciešams izstrādāt, lai nodrošinātu atbalstošu un visaptverošu brīvprātīga darba tiesisko regulējumu, kas veicinātu brīvprātīgā darba attīstību un brīvprātīgā darba veicēju darba vides sakārtošanu. Brīvprātīgais darbs likuma izpratnē ir organizēts un uz labas gribas pamata veikts fiziskās personas fizisks vai intelektuāls bezatlīdzības darbs sabiedrības labā, tajā skaitā valsts nozīmes pasākumu sagatavošanā, organizēšanā un īstenošanā. Brīvprātīgo darbu persona veic pēc savas brīvas gribas un izvēlas to darīt, vadoties pēc personiskas motivācijas, negūstot finansiālu labumu.  Likuma 9.panta pirmajā daļā ir noteikts, ka brīvprātīgā darba organizētājs ir tiesīgs nodrošināt brīvprātīgā darba veicēja veselības un dzīvības apdrošināšanu pret nelaimes gadījumiem brīvprātīgajā darbā.  Savukārt, likuma 9.panta otrā daļa paredz brīvprātīgā darba organizētāja pienākumu nodrošināt brīvprātīgā darba veicēja veselības un dzīvības apdrošināšanu pret nelaimes gadījumiem tādos darbos un darba vietās, kurās pastāv būtisks risks darba veicēja drošībai un veselībai, kā arī paaugstināts nelaimes gadījumu risks. Darbus, kuru veikšanas gadījumā nepieciešama apdrošināšana brīvprātīgajā darbā, un apdrošināšanas kārtību nosaka Ministru kabinets.  Brīvprātīgā darba veicēji var tikt iesaistīti dažādu darbu veikšanā, un tādējādi var arī tikt pakļauti tiem pašiem darba vides riskiem un darba vides kaitīgo faktoru ietekmei kā nodarbinātie. Situāciju darba aizsardzības jomā tradicionāli raksturo darbā notikušo nelaimes gadījumu skaits. Pēc Valsts darba inspekcijas gada pārskata datiem 2014.gadā nelaimes gadījumos cietuši 1763 nodarbinātie, no kuriem 213 ir guvuši smagas traumas un 41 ir gājis bojā. Salīdzinājumā ar 2013.gadu nelaimes gadījumos darbā cietušo skaits ir palielinājies par 9%, smagi cietušo skaits samazinājies par 7%, bet bojā gājušo skaits ir palielinājies par 25%.  Svarīgi atzīmēt, ka atbilstoši likuma 4.panta pirmajai daļai brīvprātīgā darba veicējs ir fiziska persona, kas ir sasniegusi 13 gadu vecumu. Vēršam uzmanību, ka likuma 4.panta trešā daļa paredz, ka nepilngadīga persona no mācībām brīvajā laikā veic tās vecumam atbilstošu un tās drošībai, veselībai un tikumībai nekaitīgu brīvprātīgo darbu, kas veicina zināšanu, prasmju, iemaņu un saskarsmes spēju attīstību. Minētais būtībā norāda, ka izstrādājot tiesisko regulējumu brīvprātīgā darba veikšanai, likumdevējs ir paredzējis, ka liela daļa brīvprātīgā darba veicēju būs jaunieši, kuri vēlas attīstīt savas prasmes un iemaņas.  Būtiski arī atzīmēt, ka viens no nelaimes gadījumu darbā kā arī darba vides kaitīgo faktoru iedarbības rezultātā iegūtu veselības traucējumu cēloņiem ir zems informētības līmenis par jautājumiem, kas saistīti ar drošību un veselības aizsardzību darbā. Latvijas Darba devēju konfederācijas, sabiedrības ar ierobežotu atbildību “TNS Latvia” un Rīgas Stradiņa universitātes Darba drošības un vides veselības institūta veiktā pētījuma “Darba apstākļi un riski Latvijā 2012-2013” laikā uz jautājumu par to, cik respondents ir informēts par jautājumiem, kas saistīti ar darba apstākļiem un darba vidi, tikai 36,5% iedzīvotāju ir minējuši, ka ir labi informēti. Savukārt attiecībā uz darba vides risku novērtēšanu, kas ir viens no būtiskākiem nosacījumiem drošas darba vides nodrošināšanai, 65,1% iedzīvotāju ir atbildējuši, ka ir par to informēti, bet labi informēti par darba vides risku novērtējumu ir tikai 31,7%. Visaugstākais informētības līmenis tika novērots respondentiem vecuma grupā no 35 līdz 44 gadiem (47,6%), ar augstāko izglītību (56,7%), kā arī lielo uzņēmumu darbiniekiem (66%). Savukārt viszemākais informētības līmenis ir iedzīvotājiem vecuma grupā no 15 līdz 24 gadiem (26,4%), ar zemu izglītības līmeni (sākumskolas vai nepabeigtu pamatizglītību – 10,9%), kā arī nelielu uzņēmumu darbiniekiem (ar 10–49 nodarbinātajiem) (48,3%). Šie dati būtībā norāda uz to, ka tieši jaunieši ir viena no galvenajām riska grupām attiecībā uz nelaimes gadījumiem darbā, kā arī darba vides kaitīgo faktoru iedarbības rezultātā veselības traucējumu attīstību.  Ņemot vērā visu augstākminēto, jāsecina, ka brīvprātīgā darba veicējiem vismaz daļā gadījumu pastāv paaugstināts risks iegūt veselības traucējumus vai traumas kaitīgu darba vides faktoru iedarbības vai nelaimes gadījuma darbā rezultātā. Savukārt šādu veselības traucējumu vai traumu iegūšanas gadījumā ir būtiska gan sociālā, gan finansiālā ietekme uz cietušo personu.  Līdz brīdim kamēr Ministru kabinets nav noteicis darbus, kuru veikšanas gadījumā brīvprātīgā darba organizētājam ir pienākums nodrošināt brīvprātīgā darba veicēja veselības un dzīvības apdrošināšanu pret nelaimes gadījumiem brīvprātīgajā darbā, pastāv situācija, ka gadījumos, ja notiek nelaimes gadījums brīvprātīgā darba veikšanas laikā vai darba vides riska faktoru iedarbības rezultātā darba veicējam iestājas veselības traucējumi, brīvprātīgā darba veicējs ir nostādīts nelabvēlīgākā situācijā kā nodarbinātie, jo brīvprātīgā darba veicēji šajās situācijās nav sociāli aizsargāti. Līdz ar to brīvprātīgā darba veicējiem ārstēšanās izdevumi, ja darba vides kaitīgo faktoru iedarbības vai nelaimes gadījuma darbā rezultātā iestājušies veselības traucējumi, rada nozīmīgas papildus izmaksas. Turklāt viņi nesaņem nekādu kompensāciju vai pabalstu arī pārejošas darba nespējas vai invaliditātes gadījumā, jo arī sociālās apdrošināšanas iemaksas par viņiem netiek veiktas. Turklāt, ja brīvprātīgā darba veicējs iegūst paliekošus veselības traucējumus vai invaliditāti, tas potenciāli rada zaudējumus arī tautsaimniecībai, jo ekonomiski aktīvo iedzīvotāju skaits tiek samazināts, kā arī rada zaudējumus valsts budžetam, no kura lielā mērā tiek segta pirmās palīdzības sniegšana un tālākie ārstniecības pakalpojumi.  Noteikumu projekta mērķis ir nodrošināt brīvprātīga darba veicējus ar apdrošināšanu pret nelaimes gadījumiem brīvprātīgā darba veikšanas laikā tajos darbos, kur pastāv būtisks risks darba veicēja drošībai un veselībai, kā arī paaugstināts nelaimes gadījumu risks, kā arī noteikt kārtību, kādā brīvprātīgā darba organizētājs veic brīvprātīgā darba veicēja apdrošināšanu pret nelaimes gadījumiem. | | 3. | Projekta izstrādē iesaistītās institūcijas | | Latvijas apdrošinātāju savienība,  Valsts probācijas dienests,  Baltijas HIV asociācija,  Latvijas Samariešu apvienība,  Latvijas Sarkanais krusts | | 4. | Cita informācija | | Nav | | **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Noteikumu projekts attiecas uz brīvprātīgā darba organizētājiem, brīvprātīgā darba veicējiem un apdrošinātājiem.  1) brīvprātīga darba organizētāji - atbilstoši 2015.gada 18.maija Brīvprātīgā darba likuma 3.pantu brīvprātīgā darba organizētājas var būt biedrības un nodibinājumi, tajā skaitā arodbiedrības un to apvienības, valsts un pašvaldību iestādes, politiskās partijas un to apvienības. Precīzu brīvprātīga darba organizētāju skaitu nevar noteikt.  2) brīvprātīgā darba veicēji – šo personu skaitu nav iespējams precīzi noteikt, jo par šā darba veicēju var būt jebkura fiziska persona, kas ir sasniegusi 13 gadu vecumu. Saskaņā ar Centrālās statistikas pārvaldes datiem 2015.gada sākumā šai prasībai atbilstošu personu skaits bija 1,7 miljoni.  3) apdrošinātāji – pašreiz Latvijā ir kopā 17 apdrošināšanas kompānijas, kuras var piedāvāt šādu apdrošināšanas pakalpojumu (11 riska apdrošināšanas kompānijas un 6 dzīvības apdrošināšanas kompānijas). | | 2. | Tiesiskā regulējuma ietekme uz tautsaimniecību un administratīvo slogu | | Noteikumi radīs tiešas izmaksas brīvprātīgā darba organizētājiem, jo paredz pienākumu brīvprātīgā darba organizētājam apdrošināt tās personas, kuras veic tādu brīvprātīgo darbu, kas atbilst šo noteikumu pielikumam. Brīvprātīgā darba organizētājam jāapdrošina brīvprātīgā darba veicēja dzīvība un veselība pret nelaimes gadījumiem arī gadījumos, ja veicamais darbs nav norādīts noteikumu pielikumā, bet paredzot veicamos darbus ir konstatēts, ka pastāv nelaimes gadījuma risks, kas apdraud brīvprātīgā darba veicēja veselību vai dzīvību, un kuru nav iespējams novērst. Piemēram, brīvprātīgā darba organizētājam, kura darbība saistīta ar dzīvnieku kopšanu, būtu jāapdrošina brīvprātīgais, ja brīvprātīgā rīcībā nododamā dzīvnieka individuālās īpašības rada sakošanas risku. Lai to nodrošinātu, brīvprātīgā darba organizētājam ir jānoslēdz apdrošināšanas līgums ar apdrošinātāju. Gadījumos, ja darba veicējam jau ir spēkā esošs noteikumu prasībām atbilstošs apdrošināšanas līgums, darba organizētājs papildus apdrošināšanu ir tiesīgs neveikt.  Pirms brīvprātīgā darba uzsākšanas darba organizētājam ir jāinformē brīvprātīgā darba veicējs par noslēgto apdrošināšanas līgumu un apdrošināšanas noteikumiem, rīcību nelaimes gadījumā un apdrošināšanas atlīdzības saņemšanas kārtību.  Ja brīvprātīga darba veicēju ir paredzēts nodarbināt darbos, kuros ir saskare ar bīstamām infekcijas slimībām, kas atbilstoši Epidemioloģijas likumam ir tādas cilvēka infekcijas slimības un parazitārās slimības, kas sakarā ar to ļaundabīgo klīnisko norisi, spēju strauji izplatīties un efektīvu profilakses vai ārstniecības līdzekļu trūkumu apdraud sabiedrības veselību var tikt veikta brīvprātīgā darba veicēja papildus apdrošināšana pret šīm slimībām.  Noteikumi radīs tiešas izmaksas apdrošinātājiem, iestājoties apdrošināšanas gadījumam un izmaksājot apdrošināšanas atlīdzību,  Administratīvās izmaksas var radīt brīvprātīgā darba organizētāja pienākums informēt brīvprātīgā darba veicēju par noslēgto apdrošināšanas līgumu un apdrošināšanas noteikumiem, rīcību nelaimes gadījumā un apdrošināšanas atlīdzības saņemšanas kārtību, un tiesības pieprasīt informāciju par spēkā esošu apdrošināšanas līgumu un tā nosacījumiem.  Visām mērķgrupām ir pienākums iepazīties ar noteikumiem un ievērot to prasības. | | 3. | Administratīvo izmaksu monetārs novērtējums | | Precīzas izmaksas vienam brīvprātīga darba veikšanas gadījumam nav iespējams aprēķināt, jo tās ir atkarīgas no vairākiem faktoriem un ir individuālas katram gadījumam. Izmaksas ir atkarīgas no apdrošinājuma summas, apdrošināto skaita, brīvprātīga darba veikšanas ilguma, riskiem un citiem faktoriem. Piemēram, indikatīvas apdrošināšanas izmaksas 10-50 personu grupai paredzot šādu apdrošināšanas aizsardzību:   * nāves, invaliditātes gadījumā 10 000 *euro*, * traumu gadījumā (kaulu lūzumi) 3 000 *euro*, * apdegumi, apsaldējumi 3 000 *euro*.   Minētajā gadījumā paredzamā aptuvenā apdrošināšanas prēmija būtu:   * 1 diena vienam cilvēkam – 5 *euro*, * 1 mēnesis vienam cilvēkam – 10 *euro*, * 1 gads vienam cilvēkam – 14 *euro*.   Jāuzsver, ka noteikumu projektā norādītās apdrošināšanas atlīdzības summas ir minimāli paredzamā kopējā apdrošināšanas atlīdzība, bet brīvprātīgā darba organizētājs, slēdzot apdrošināšanas līgumu, var paredzēt arī augstāku apdrošināšanas atlīdzību. Vienlaikus jāatzīmē, ka noteikumu projektā ir minēta kopējā apdrošināšanas atlīdzība, kurai piemērojama attiecīga gradācija, kas tiek atrunāta apdrošināšanas līgumā. Līdz ar to nelaimes gadījumā saņemamā apdrošināšanas atlīdzība var būt mainīga. Piemēram, invaliditātes gadījumā apdrošināšanas summa ir atkarīga no invaliditātes grupas: I invaliditātes grupas piešķiršanas gadījumā apdrošināšanas atlīdzība sastādīs visus 10 000 *euro*, bet III invaliditātes grupas piešķiršanas gadījumā apdrošināšanas atlīdzība attiecīgi būs mazāka, savukārt traumas gadījumā apdrošināšanas summa ir atkarīga no traumas smaguma pakāpes, paredzot procentuālu gradāciju apdrošināšanas līgumā.  Cik bieži iestāsies gadījumi, kad apdrošinātājam jāizmaksā apdrošināšanas atlīdzība, pašreiz nav paredzams, jo līdz šim brīvprātīgā darba veicēji nav tikuši apdrošināti un ziņas par ar brīvprātīgā darba veicējiem notikušiem nelaimes gadījumiem netiek uzkrātas. Arī izmaksājamās apdrošināšanas summas nevar paredzēt, jo tās ir atkarīgas no apdrošināšanas prēmijas un daudziem citiem faktoriem, un katrā gadījumā būs individuāli atšķirīgas.  Ņemot vērā, ka darba organizētājam ir pienākums, pirms darbu uzsākšanas informēt brīvprātīgā darba veicēju par noslēgto apdrošināšanas līgumu un apdrošināšanas noteikumiem, rīcību nelaimes gadījumā un apdrošināšanas atlīdzības saņemšanas kārtību, kā arī tiesības pieprasīt informāciju par spēkā esošu apdrošināšanas līgumu un tā nosacījumiem, tiek aprēķinātas arī izmaksas, ko rada informācijas sniegšanas pienākumi:  Minimālā alga Latvijā sastāda 370 *euro*, kas ir aptuveni 18,50 *euro* dienā un 2,31 *euro* stundā. Informācijas sniegšanas nepieciešams aptuveni 15 minūtes ilgs laiks.  Administratīvo izmaksas par darba veicēju informēšanu sastāda 2.25/4 (¼ stundas) = 0.58 *euro* uz vienu brīvprātīga darba veicēju. Organizējot informēšanu uz grupu – izmaksas uz grupu (izmaksas samazinās, jo patērētājs laiks paliek nemainīgs, bet tiek informēts lielāks darba veicēju skaits). | | 4. | Cita informācija | | Nav | | **VI. Sabiedrības līdzdalība un komunikācijas aktivitātes** | | | | | 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu pirms izsludināšanas Valsts sekretāru sanāksmē tika ievietota Labklājības ministrijas mājas lapā [www.lm.gov.lv](http://www.lm.gov.lv) viedokļa sniegšanai līdz 2015.gada 15.oktobrim. | | | 2. | Sabiedrības līdzdalība projekta izstrādē | Līdz noteiktajam priekšlikumu iesniegšanas termiņam priekšlikumi no sabiedrības netika saņemti.  Projekta izstrādes procesā notika vairākas sanāksmes ar Latvijas apdrošinātāju savienību un sanāksme ar Baltijas HIV asociācijas, Latvijas Samariešu apvienības un Latvijas Sarkanā krusta pārstāvjiem. | | | 3. | Sabiedrības līdzdalības rezultāti | Latvijas apdrošinātāju asociācijas izteiktie priekšlikumi ir pamatā ņemti vērā un iestrādāti noteikumu projektā.  Baltijas HIV asociācijas, Latvijas Samariešu apvienības un Latvijas Sarkanā krusta pārstāvju izteiktie priekšlikumi ir ņemti vērā daļēji.  Noteikumu projektā netika iestrādāts Samariešu apvienības un Latvijas Sarkanā krusta pārstāvju izteiktais priekšlikums paredzēt kā alternatīvu risinājumu brīvprātīgā darba organizētāja civiltiesisko apdrošināšanu, paredzot zaudējumu segšanu brīvprātīgā darba veicējam, ja noticis nelaimes gadījums brīvprātīgo darbu veikšanas laikā, jo minētais neatbilst Ministru kabineta dotajam deleģējumam noteikt brīvprātīgā darba veicēja dzīvības un veselības apdrošināšanu.  Noteikumu projektā netika iestrādāts arī Baltijas HIV asociācijas un Latvijas Samariešu apvienības izteiktais priekšlikums par pārejas periodu, jo tā kā tāds nav noteikts Brīvprātīgā darba likumā, atbilstoši juridiskai praksei, noteikumiem jāstājas spēkā vienlaicīgi ar likumu. | | | 4. | Cita informācija | Nav | | |  |

*Anotācijas III, IV, V, VII sadaļa – projekts šīs jomas neskar.*

Labklājības ministrs U.Augulis

14.12.2015. 11:19

1989

A.Remi, 6702157

Alisa.Remi@lm.gov.lv

I.Laganovska-Dirina, 67021526

Inta.Laganovska-Dirina@lm.gov.lv